  Майя Бывальцева 27-тӥ пӧсьтолэзьлы Удмуртиын коронавирусэн черлам эшшо тямыс адями кулӥз. Кышномуртъёслы 47, 63, 65, 71, 85 арес вал, воргоронъёслы – 64, 67, 84 арес. Со сярысь элькунысь оперативной штаб ивортӥз. Берло нуналскын улосвылын 150 муртлэсь коронавирус инфекциез шараязы. Соос пӧлын 14 аресозь укмыс пиналъёс но 65 арессэс ортчем 18 арлыдоос. 49 висёнэз вормиз. Диагноззы Ижкарын 64 улӥсьёслэн зэмаз, Можгаын но Камбарка ёросъёсын – быдэн 13 адямилэн, Балезино ёросын – укмыс, Шаркан ёросын – тямыс, Каракулино но Кез ёросъёсын – быдэн сизьым, Воктаын – куать, Глазкарын но Сьӧлта ёросын – быдэн ньыль, Дэри, Эгра, Ува ёросъёсын – быдэн куинь, Вотка но Яр ёросъёсын – быдэн кык, Можга но Юкаменск ёросъёсын – быдэн одӥг муртлэн. Туннэ нуналлы Удмуртиын черлан 39 сюрс 431 черлан учыр лабораториосын зэматэмын. 33 сюрс 368 адями йӧназ. Ковид диагнозэн 621 адями улонысь кошкиз, коронавируслэн тодметъёсынызы – 560 мурт. Али 178-эзлэн висисьёслэн тазалыксы секыт. Берло нуналскын элькунын коронавирус инфекцилы 2 сюрс 764 эскеронъёс ортчытӥзы. Тегъёс: Тазалык Ижкар висён Удмуртия коронавирус  